шеги за Келнери
В парижкото кафене, в което Сартр ходел, имало келнер, който в по-малко натоварените часове четял зад бара "Битие и нищо". Една събота келнерът тъкмо дочитал пасажа, в който Сартр онагледявал с пример доминиращото значение на Отсъствието над Присъствието.
- "Представете си, че имам среща в 4 часа със своя приятел Пиер в дадено кафене, закъснявам с четвърт час, щом влизам се оглеждам обезпокоен, дали Пиер е тук, забелязвам много други неща - клиентите, масите, огледалата, опушената атмосфера, потракването на керамичните чашки и чинийки, приглушената глъч, ала Пиер го няма. Всичко в кафенето образува фон, на който се откроява крещящо и ясно - отсъствието на Пиер."
В този момент в кафенето на нашия келнер влязъл Сартр и подхвърлил поръчката си.
- Чашка кафе с много захар, но без сметана.
Келнерът веднага започнал да приготвя кафето, но се замислил и казал:
- Мосю Сартр, ние нямаме сметана.
- Но аз нали Ви казах, че не искам сметана! - отвърнал изненадано Сартр.
- Да, да, разбрах, но пак ви казвам, ние нямаме сметана, затова пък имаме мляко. Ще позволите ли да Ви сервирам кафето с много захар, но без мляко?